JUMAL KÕNELEB
Tere jälle!
Tere, Joy!
Oleme rääkinud mitmes saates
ühest olulisest teemast - meie enda südamest.
Piibli sõnul lähtub just südamest meie elu.
Eluallikas on meie sees.
Piibel ütleb lausa, et Jumala riik on seespidi meis.
Enamasti otsime elurõõmu ja õnne asjadest meist väljapoolt.
Tore, kui saad uue auto.
See tõesti tõstab tuju.
Tõelised, püsivad ja igavikulist vilja kandvad asjad
saavad alguse seestpoolt.
Jeesus ütles ka jüngritele, et inimest ei tee roojaseks see,
mis tuleb väljast temasse vaid see, mis tuleb meist välja.
Väljub suu kaudu.
Täna räägime veel sellest,
kui oluline on hoida süda vaba ja pehmena.
Sul on taim kaasas.
Täna on mul teatud sorti taim kaasas.
See on nõges.
Korralik nõges.
See on vastik umbrohi.
Sain seda korjates kõrvetada ja siiani näpud kihelevad.
Teate kindlasti, et kui nõgesed hakkavad aiamaal kasvama,
siis selle juured on päris tugevad ja pikad.
Ma sain kätte üsna pika, aga see läks ikkagi otsast katki.
Nõgese juured ulatavad veel kaugele-kaugele.
Kui rohin aiamaad,
siis pole mingit kasu sellest, et kisun nähtava osa välja.
Ema õpetas mulle väikesena, et juur tuleb maast kätte saada,
kuigi ma siis ei jaksanud teha nii korralikult kui ema tahtnuks.
Nõges on selle poolest vastik, et kui tahes korralikult ka rohid,
tavaliselt jääb mulda ikka juuretükke ning väga kiirelt kasvab uus nõges.
Isegi kui labidaga aiamaad kaevata, juured läbi raiuda ja muld ära vedada,
siis see nõges kasvab edasi ka aia kompostihunnikus.
Nõgesest lahti saamine nõuab aias üsna palju tööd.
Piibel räägib juurtest mitmes erinevas kirjakohas.
Heebrea 12:15 ütleb nii:
"ja valvake, et keegi ei jääks ilma Jumala armust,
et mingi kibe juur üles kasvades ei tooks tüli
ning paljud selle läbi ei rüvetuks.."
Meie elus võib nõgeseks olla näiteks kibeduse juur.
Sõna ütleb, et see toob meie elus tüli
ja kannab halba vilja ka meid ümbritsevasse.
Kust see kibedusejuur siis tuleb?
Kuidas ma saan hoida kibedusejuure oma elust eemal?
Kust see tegelikult tuleb?
See tuleb andestamatusest.
Inimeste keskel elades solvame aeg-ajalt teisi inimesi.
Isegi mina ja Joy teeme seda vahel.
See on osa elust.
Kuidas aga hoolitseda, et sellest ei kasvaks nõgest?
Elame inimeste keskel,
teeme tööd lastega ja suhtleme nende peredega.
Meil on koolis palju töötajaid.
Kõik on imetoredad inimesed, aga loomulikult esineb arusaamatusi.
Neid võib tekkida isegi tihti.
Väsinutena võime öelda midagi ning olla teiste vastu ebaviisakad.
Arusaamatuste peale pahandada ning paratamatult lipsab midagi suust.
Keegi võib meid väga solvata.
Samuti ka meie ise kedagi teist.
Kibedus ja pettumus võib tekkida ka Jumala suhtes.
Meil on ootused.
Palvetame ja usume ning me kibestume,
kui asjad ei lähegi ootuspäraselt.
Mille järgi ma märkan, kas mu elus on kibedusejuur või ei?
Piibel ütleb, et suu räägib, millest süda on tulvil.
Võin kasutada oma juttu mõõdupuuna.
See on nagu elu kraadiklaas,
kust saan vaadata, mis suust välja tuleb.
Kui suust tuleb inimeste suhtes kibedusenooli.
Selliseid kõrvetavaid sõnu, siis on see kui punane ohutulukene.
Ilmselt tuleb teha midagi juurega.
See juur tuleb välja kiskuda.
Kui pidevalt märkad end ütlemas,
et kunagi ei juhtu midagi head, minu palvetele Jumal niikuinii
ei vasta või Ta ei kuule mind, siis ka selle taga võib olla
vale arusaam Jumalast, väär suhtumine, kibedus ja pettumus.
Kui meie probleemiks on meie ja Jumala suhe,
siis ütlen lastele: kui on raske, ära jookse Jumala eest ära.
Jookse vaid Jumala juurde!
Piibel ütleb Sakarja 1:3: "Nõnda ütleb vägede Issand:
Pöörduge minu juurde, ütleb vägede Issand,
siis ma pöördun teie juurde, ütleb vägede Issand!"
Peaksime siis minema kiiresti Jumala juurde
ja muutma oma mõtlemist, sest Tema on üksnes hea.
Probleem pole kunagi Jumalas.
See on lihtsalt nii.
Loeme sageli Markuse 11. ptk., mis on meie jaoks väga tähtis koht.
Usu varal elades vajame konkreetseid palvevastuseid.
Vajame neid oma elus, peres ja töös.
Oleme sõltuvad sellest, et Jumala lubadused on tõesed.
Peaksime kohe täna töö lõpetama, kui Jumala lubadused ei pea paika.
Me ei saaks homme enam jätkata.
Jumala lubadused peavad paika, seega võime siiski hommegi jätkata.
Siiski vajame palvevastuseid kogu aeg.
Seetõttu oleme õppinud ikka ja jälle seda Markuse evangeeliumi 11. ptk.
Siin õpetab Jeesus, kuidas saada palvetele vastuseid.
Peatüki algus räägib just sellest, kuidas palvevastuseid saadakse.
Tähtis, et usume seda südames ja räägime seda oma suu kaudu,
aga siis ütleb Jeesus salmis 24: "Seepärast ma ütlen teile:
Kõike, mida te iganes palves endale palute.."
Imeline lubadus! Jeesus lubab, et kõik mida me palves palume..
"uskuge, et te olete saanud, ja see saabki teile!"
Ta jätkab veel.
Sellega see ei lõpe.
Ta ütleb veel: "Ja kui te olete palvetamas.."
Kui oleme Jumala palge ees ja me palume millegi eest..
"siis andke andeks, kui teil on midagi kellegi vastu,
et ka teie Isa Taevas annaks teile andeks teie eksimused."
Jeesus ütleb otse, et see asi mõjutab palvevastuseid.
Olen siin räägitut uurinud erinevatest tõlgetest.
Ühes inglisekeelses tõlkes öeldakse:
"kui teil on midagi,
kelle iganes vastu, siis andke see andeks."
Las sinu südames olla andestus.
Saame elada andestuse voolus.
Mul on õigupoolest selle kohta hea näide.
Selle kohta, kuidas hoida oma süda pehmena.
Sageli süda kõveneb
meile öeldud õelate sõnade või juhtunud arusaamatuste pärast.
Süda muutub kõvaks.
Nagu Joy ütles - sellist asja ei tohiks üldse olla.
Jeesuseski ei olnud mingit kibedust ega andestamatust.
Jeesus on meile kõik andestanud.
Selleks, et süda püsiks pehme, annan teile nüüd hea retsepti.
Oleks hea, kui seda saaks poest osta.
Uus toode, nimetusega "Andestus".
Seda on saadaval kahe toimega: andeks palumine ja andeks andmine.
Oled tõeline müügimees! - Nüüd teen sellele reklaami.
See on elueliksiir meie südamele.
Elueliksiir või eluvesi, mida kõik maadeuurijad otsivad.
Eluallikas.
See on endine viinamarjamahla pudel, kuid nüüd on selles selline sisu.
See toimib päriselt.
Teame aga mõlemad, et solvununa ei tahaks seda juua.
See on nagu mõru rohi, kui tundub,
et ei tahaks andestada solvajale ja oled saanud väga haiget.
Siis ei tahaks seda juua.
Seda mõru arstimit ei tahaks juua,
tahaks hoopis hoida oma õigust ja kätte maksta.
See on nagu riitsinusõli.
Kui õpime püsima andestavatena,
paluma vajaduse korral andeks ja andestama kõik eksimused,
mis meie suhtes on tehtud, siis meie süda püsib pehmena.
See on nii lihtne.
Mõnikord mina pean olema Jumala ees pikemat aega,
enne kui ma näen neid väikseid nõgeseid oma südames.
Jumal tahab, et loobuksime neistki, et maapind oleks tõesti täiesti puhas.
See on väga tõhus arstim.
Andestus ei ole ühekordne tegevus.
Peaksime elama kogu aeg andestuses.
Mõnikod tundub lihtsam elada Vana Testamendi ajal.
Aga me ei ela enam sellel ajal "hammas hamba ja silm silma vastu."
Jeesus ütleb, et me ei peaks
üksnes häid sõpru armastama, vaid samas ka meie vaenlasi.
Tähtis on meeles pidada,
et Piibli sõnul ei ole meil vaja võidelda liha ja verega.
Teame ise ka, et me ei tahaks tegelikult olla õelad.
Õeluse taga võib olla väsimus või midagi muud.
See inimene, kes sulle on halba teinud,
pole su vaenlane, vaid see, kes on selle põhjustaja.
Me võime anda andeks ja õnnistada.
Õnnistus muudab inimese elu, kes on teinud meile halba.
Mul on tore sõber, kes ütles:
"Arvatavasti on nüüd kvoot täis.
Nüüd olen andestanud piisavalt palju kordi.
Piiblis kirjutatud 7x7 korda on igatahes täis."
Tema armas abikaasa ütles: "Vabandust, see pole 7x7 vaid 70x7.
Seitse on Piiblis igaviku arv."
See kvoot on piiritu ega täitu, vaid iga kord palub Jeesus,
et me annaksime andeks nagu Tema on meile andestanud.
Andestamise juur ja põhimõte tuleb sellest,
et Jeesus andestas meile, kuigi me pole seda ära teeninud.
Ikkagi Ta andis meile andeks kõik meie patud ja üleastumised.
Seetõttu saame ja peame andestama inimestele.
Tema juba andis neile andeks.
Kui me ei anna andeks, asetame end Jumalast kõrgemale.
Tema on andnud andeks kõigile inimestele kõiges.
Mõistes süüdi end või kedagi teist läheme paratamatult Jumalast mööda.
See toob üksnes halba vilja nii meie kui ka teiste ellu.
See ei too midagi head kellelegi.
Kibeduse juurest ja andestamatusest tahab Jumal meid hoida vabadena.
Kui andestame ka siis,
kui me üldse ei tahaks, kui otsustame paluda andeks,
kui selleks pole tuju, siis on jälle hea olla.
Korraga Jumala õnnistus voolab.
Tema ligiolu on tunda meie elus ja asjad lähevad õigesse rööpasse.
Mõnikord on see väga keeruline ja tundub liiga raske nõudmisena.
Tundub, et ma ei suuda seda.
Keegi on solvanud mind nii tugevalt
ja nii rängalt mitu korda, et see tundub võimatuna.
Minu elus oli selline isik mitu aastat ja tundsin,
et ma ei suuda talle andestada.
Kas tead, mis selle asja muutis?
Hakkasin leidma sellel teemal Jumala Sõnu
ja lugesin neid sõnu, mida Jeesus rääkis.
Jeesus rääkis sellest asjast otse.
Ta ütles, et kui sina ei andesta, siis Taevaisa ei andesta sulle
ja isegi kui ma kõike ei mõista rääkis see mu südame vastu.
Jeesusel on sellega tõsi taga ja Ta mõtleb, et see on tõsine asi.
Ta ütleb ka, et Ta õnnistus
ei saa tulla mu ellu, kui ma ei andesta kogu südamest.
Jumala Sõna hakkas mõjutama mu südant ja muutma mu meelt.
Hakkasin mõistma ja sain lõpuks jõu
ning andsin samal hetkel andeks.
Lõpuks ei olnudki see nii suur asi.
Jõud ja seeme andestamiseks tuli aga jällegi Jumala Sõnast.
Kui oleme lapsepõlves kogenud raskeid asju,
oleme kibestunud oma vanemate peale.
Võib olla väga raskeid asju.
Alguses võid mõistusega anda andeks,
kuigi südamega pole sa veel selleks suuteline.
See on alguseks hea.
Piisab sellest, et otsustad anda andeks,
isegi kui tunded ei tule kaasa.
Kui püsid selles, jätkad ja uurid Sõna nagu Joy ütles.
Ütle seda häälega ja ole innukas südamest andestama
nagu Jumal seda tahab - siiralt ja kogu südamest.
Mitte ainult sõnakõlksuks, sest siirus teeb su tõeliselt vabaks.
See on ka hingehoiu ja teraapia lõppeesmärk.
Paljud elavad lapsepõlvetraumades olles vihased, pettunud, kibestunud.
Nad mõtlevad, et kui nt. ema
oleks olnud teistsugune, siis oleks mu elu parem.
Kui mu lapsepõlv oleks olnud teistsugune,
mind oleks tähele pandud, siis oleksin teistsugune inimene.
Kui mu isa ei oleks olnud nii range või eemalolev,
kui vanemad ei oleks lahutanud, siis oleks kõik hea ja korras.
Hoiame kinni vanemate vigadest ja süüdistame neid selles.
Tõsi, et need asjad võivad meie elu rikkuda.
Tõsi, et need on meie elus põhjustanud teatud tagajärgi.
Tee vabadusse ei olene nendest kinni hoidmises.
Agressiivsuse ja viha hoidmine ei anna meile soovitud vabadust.
Tee vabadusse on andestamises.
Olen näinud seda mitmes elus.
Kui saadakse sellest üle..
Kui märgatakse, et vanemadki on samasugused ekslikud inimesed,
ja mitte keegi pole täiuslik, kui tasapisi ollakse valmis andestama,
siis seda tehes avaneb äkitselt kui uks tulevikku.
Korraga ongi andestamine tee vabadusse.
Kui oled valmis andestama ja soovid seda teha,
siis peale seda tegu ongi minevik korraga minevik.
Jumalgi teeb nii, kui Ta annab meile andeks.
Ta ei pea meeles meie patte.
Võimas lugeda Taaveti kohta, kes kuningana tegi raske vea.
Võttis teise mehe naise enesele ning mõrvas sõjas tolle mehe.
Tõesti tõsine kuritegu ja patt, mille tagajärgi ta pidi kannatama.
Kui hiljem räägib Jumal temast, siis mõne kuninga kohta öeldakse,
et see polnud nagu sulane Taavet, kes oli veatu ja tegi kõike õigesti.
Taavet ei teinud ju kõike õigesti.
See ütleb, et kui Taavet kahetses ja palus andeks,
siis Jumal andestas ja unustas.
Jumal ei pea seda enam meeles.
Ta ei räägi enam sellest.
Selles on tohutu saladus ja jõud.
Kui oleme valmis andma andeks, siis pääseme ise sellest vabaks
ja meie raske lapsepõlv saab viimaks jääda lapsepõlve.
Pääseme vabaks kibeduse ahelaist ja saame elada meie oma elu.
Meie usuteel andis Jumal meile kirjakoha Johannese 15:12:
"armastage üksteist, nagu mina olen armastanud teid!"
Seda on proovile pandud ja vahel on see nii raske
püsida Sõnas ja armastuses, kui inimesed teevad meile haiget.
Kui saime selle selgeks, et annan andeks ja seda iga kord..
Annan andeks kõikidele kõik solvangud igal juhul ja kohe.
Just nii, nagu ütleb Jeesus Markuse 11. peatükis,
et meil poleks midagi kellegi vastu.
Mina teen regulaarselt nii, et ütlen kõva häälega välja:
"Isa, ma annan talle andeks ja andestan sellele ja teisele."
Kui mu südamesse tõuseb viha ja kibedust kellegi osas,
siis ma annan taaskord andeks.
Mõnikord mitu päeva järjest.
Annan andeks ja lasen lahti selle inimese Jeesuse nimel.
Kui see ei juhtu ka kohe, siis mingil hetkel juhtub see,
et ma tõesti kogu südamest suudan selle inimese lahti lasta.
Seda võib teha teadlikult Jumalaga koostöös.
Mina teen seda sageli enne kui lähen magama.
Uurin oma südant ja andestan neile,
kes mingil moel on päeva jooksul mind pahandanud.
Nii on palju kergem ka magada.
Tuleb hea uni. - Kas teeme seda nüüd?
Ole hea!
Läheme koos Issanda palge ette
ja teeme seda koos nii, et võime seejärel olla vabad sellest.
Tänu, Issand, et saame koos tulla nüüd Sinu palge ette.
Sina tead kõike.
Sa tead kõiki inimesi,
kes on mingil kombel minu vastu eksinud.
Issand ma toon nüüd kõik need inimesed Su palge ette.
Ma tahan tõesti anda kogu südamest andeks.
Ma ütlen siin ja praegu,
Taeva ja maa Looja ees, et annan neile inimestele andeks
ja andestan neile iga eksimuse, millega nad on minu vastu eksinud.
Ma annan kõigile andeks,
kes on eksinud minu vastu praegusel hetkel.
Ma lasen kõik vabaks kibedusest, et ma ise saan olla täiesti vaba.
Jeesuse nimel. Aamen.
Jumal tõesti tahab, et me tunneksime end hästi.
Piibel ütleb, et Jumal on vägev andma meile rikkalikult kogu armu,
et meil oleks alati kõike piisavalt iga hea teo ja andmise tarvis.
Su elu ei paista võib-olla hetkel selline,
et on rikkalikult anda kõige hea töö tarvis.
Ehk on sul väike seeme.
Võid alustada sellest.
Võid alustada sellest tööst ja toetada TV7 just täna.
Kui külvad selle vähese, mis sul on,
siis Jumal paljundab su külvi ja annab sulle ülirikkalikult tagasi,
nii et saad järgmisel korral anda rohkem ja rohkem.
Mitte selleks, et sul oleks palju iseenese jaoks,
vaid hea jaoks andmise tarvis.
Võid helistades numbrile 900 1777 annetada 7 Eesti kanali toetuseks
või teha ülekande otse ekraanile tulevaile TV7 kontodele.
Ole igal juhul õnnistatud ja pea meeles, et Jumal on hea!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin